section_heading: Dizajn i razvoj
paragraph_text: Već tijekom 1925. godine Poljska je kupila licencu za Potez 25 i počela proizvodnju u avio-tvrtkama "Podlaska Wytwórnia Samolotów" (izradili su 150 aviona) i "Plage i Laśkiewicz" (izradili su 150 aviona). Od strane Zrakoplovno-tehničkog razvojnog instituta u Varšavi 1928. godine je testiran i prvi poljski Potez 25 na kojem su napravljene manje preinake kako bi se avion bolje uklopio za potrebe Ratnog zrakoplovstva Poljske (najveća preinaka bila je ugradnja predkrilaca). Proizvodnja u Poljskoj prestala u 1932. Sveukupno je izrađeno 300 aviona u nekoliko inačica dužeg i kraćeg doleta za izviđanja i dnevna taktična bombardiranja.